Cesvaines rajons
Cesvaines rajons bija Latvijas PSR administratīvi teritoriālā vienība. Izveidota 1949. gada 31. decembrī ar LPSR Augstākās padomes prezidija dekrētu par rajonu izveidošanu, apvienojot bijušā Madonas apriņķa Adulienas, Cesvaines, Dzelzavas, Grašu, Jaungulbenes, Kārzdabas, Kraukļu, Lubānas, Tirzas un Virānes pagastu teritorijas. Rajona centrs bija Cesvaine. Rajons no 1952. līdz 1953. gadam ietilpa Rīgas apgabalā. Rajons likvidēts 1956. gada 7. decembrī, tā teritoriju iekļaujot Madonas un Gulbenes rajonos.